CELEX: C2007/211/10
Language: sl
Date: 2007-09-08 00:00:00
Title: Zadeva C-142/06: Sodba Sodišča (tretji senat) z dne 18. julija 2007 (predlog za sprejetje predhodne odločbe Østre Landsret – Danska) – Olicom A/S proti Skatteministeriet (Skupna carinska tarifa – Tarifne številke – Uvrstitev v kombinirano nomenklaturo – Stroji za avtomatsko obdelavo podatkov – Mrežna kartica s funkcijo modem – Pojem specifične funkcije )

8.9.2007   
            
            
               SL
            
            
               Uradni list Evropske unije
            
            
               C 211/6
            
         Sodba Sodišča (tretji senat) z dne 18. julija 2007 (predlog za sprejetje predhodne odločbe Østre Landsret – Danska) – Olicom A/S proti Skatteministeriet
   (Zadeva C-142/06) (1)
   
   (Skupna carinska tarifa - Tarifne številke - Uvrstitev v kombinirano nomenklaturo - Stroji za avtomatsko obdelavo podatkov - Mrežna kartica s funkcijo „modem“ - Pojem „specifične funkcije“)
   (2007/C 211/10)
   Jezik postopka: danščina
   Predložitveno sodišče
   Østre Landsret
   Stranki v postopku v glavni stvari
   
      Tožeča stranka: Olicom A/S
   
      Tožena stranka: Skatteministeriet
   Predmet
   Predlog za sprejetje predhodne odločbe – Østre Landsret – Razlaga Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, str. 1), kot je bila spremenjena z Uredbo Komisije (ES) št. 3009/95 z dne 22. decembra 1995 (UL L 319, str. 1) – Tarifna številka 8471 (stroji za avtomatsko obdelavo podatkov) in 8517 (komunikacijski aparati) – Mrežne kartice z dvojno funkcijo za dostop do lokalnega in internetnega omrežja – Specifična funkcija
   Izrek
   Sestavljene kartice, ki so namenjene za vstavitev v prenosne računalnike, je treba po 1. januarju 1996 uvrstiti kot stroje za obdelavo podatkov pod tarifno številko 8471 kombinirane nomenklature skupne carinske tarife iz Priloge I Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi, kot je bila spremenjena z Uredbo Komisije (ES) št. 3009/95 z dne 22. decembra 1995.
   
      (1)  UL C 143, 17.6.2006.